CELEX: 31989D0180
Language: el
Date: 1989-02-23 00:00:00
Title: 89/180/ΕΟΚ: Απόφαση της Επιτροπής της 23ης Φεβρουαρίου 1989 για τη βελτίωση της αποτελεσματικότητας των γεωργικών διαρθρώσεων στην Ιταλία (Molise), σύμφωνα με τον κανονισμό (ΕΟΚ) αριθ. 797/85 του Συμβουλίου (Το κείμενο στην ιταλική γλώσσα είναι το μόνο αυθεντικό)

Avis juridique important

|

31989D0180

89/180/ΕΟΚ: Απόφαση της Επιτροπής της 23ης Φεβρουαρίου 1989 για τη βελτίωση της αποτελεσματικότητας των γεωργικών διαρθρώσεων στην Ιταλία (Molise), σύμφωνα με τον κανονισμό (ΕΟΚ) αριθ. 797/85 του Συμβουλίου (Το κείμενο στην ιταλική γλώσσα είναι το μόνο αυθεντικό)  

Επίσημη Εφημερίδα αριθ. L 064 της 08/03/1989 σ. 0020 - 0020

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 23ης Φεβρουαρίου 1989  για τη βελτίωση της αποτελεσματικότητας των γεωργικών διαρθρώσεων στην Ιταλία (Molise), σύμφωνα με τον κανονισμό (ΕΟΚ) αριθ. 797/85 του Συμβουλίου  (Το κείμενο στην ιταλική γλώσσα είναι το μόνο αυθεντικό)  (89/180/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 για τη βελτίωση της αποτελεσματικότητας των γεωργικών διαρθρώσεων (1), όπως τροποποιήθηκε τελευταία από τον κανονισμό (ΕΟΚ) αριθ. 1137/88 (2), και ιδίως το άρθρο 25 παράγραφος 3,  Εκτιμώντας:  ότι η ιταλική κυβέρνηση ανακοίνωσε, σύμφωνα με το άρθρο 24 παράγραφος 4 του κανονισμού (ΕΟΚ) αριθ. 797/85, την «deliberazione» αριθ. 176 της 4ης Μαΐου 1988 της περιοχής Molise σχετικά με την εφαρμογή του κανονισμού (ΕΟΚ) αριθ. 797/85 ·  ότι σύμφωνα με το άρθρο 25 παράγραφος 3 του κανονισμού (ΕΟΚ) αριθ. 797/85 η Επιτροπή πρέπει να αποφασίσει αν, σε συνάρτηση με τη συμφωνία των εν λόγω διατάξεων με τον ανωτέρω κανονισμό και λαμβανομένων υπόψη των στόχων του κανονισμού αυτού, καθώς και του δεσμού που πρέπει να υπάρχει μεταξύ των διαφόρων μέτρων, πληρούνται οι όροι χρηματοδοτικής συμμετοχής της Κοινότητας στην κοινή δράση που αναφέρεται στο άρθρο 1 του εν λόγω κανονισμού·  ότι οι ενισχύσεις για επενδύσεις που χορηγούνται στους κατόχους γεωργικών εκμεταλλεύσεων που δεν υποβάλλουν ένα σχέδιο υλικής βελτίωσης, υπόκεινται στους περιορισμούς που προβλέπονται στο άρθρο 8 παράγραφοι 2 έως 4 του κανονισμού (ΕΟΚ) αριθ. 797/85·  ότι οι περιφερειακές ενισχύσεις πρέπει να αναθεωρηθούν προκειμένου να τηρηθούν οι περιορισμοί που καθορίζονται στο άρθρο 4 και στο άρθρο 8 παράγραφος 2 του κανονισμού (ΕΟΚ) αριθ. 797/85· ότι, κατά συνέπεια, η εκάστοτε περιοχή θα ανακοινώσει έναν κατάλογο των κειμένων που υπάγονται στην περιφερειακή νομοθεσία, καθώς και ένα συνοπτικό πίνακα που συγκεντρώνει τα ποσά των ενισχύσεων για επενδύσεις ενόψει ή ελλείψει ενός σχεδίου υλικής βελτίωσης·  ότι, με την επιφύλαξη των ανωτέρω παρατηρήσεων, τα μέτρα που προβλέπονται από τις διατάξεις που ανακοινώθηκαν ανταποκρίνονται στους όρους και τους στόχους του κανονισμού (ΕΟΚ) αριθ. 797/85 του Συμβουλίου·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Γεωργικών Διαρθρώσεων και Αγροτικής Ανάπτυξης,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Οι διατάξεις που περιλαμβάνονται στην «deliberazione» αριθ. 176 της 4ης Μαΐου 1988 της περιοχής Molise και που ανακοινώθηκαν από την ιταλική κυβέρνηση σύμφωνα με το άρθρο 24 παράγραφος 4 του κανονισμού (ΕΟΚ) αριθ. 797/85 πληρούν τους όρους της χρηματοδοτικής συμμετοχής της Κοινότητας στην κοινή δράση που αναφέρεται στο άρθρο 1 του εν λόγω κανονισμού, υπό τις ακόλουθες προϋποθέσεις:  α) Η Ιταλία θα μεριμνήσει ώστε οι ενισχύσεις για επενδύσεις που παρέχονται στις γεωργικές εκμεταλλεύσεις, οι οποίες δεν έχουν υποβάλει σχέδιο υλικής βελτίωσης, να ανταποκρίνονται στους περιορισμούς που προβλέπονται στο άρθρο 8 παράγραφοι 2 έως 4 του κανονισμού (ΕΟΚ) αριθ. 797/85·  β) η Ιταλία θα ανακοινώσει στην Επιτροπή έναν κατάλογο των ενισχύσεων για επενδύσεις που υπάγονται στην ισχύουσα νομοθεσία στην περιοχή Molise.  Άρθρο 2  Η παρούσα απόφαση απευθύνεται στην Ιταλική Δημοκρατία.  Βρυξέλλες, 23 Φεβρουαρίου 1989.  Για την Επιτροπή  Ray MAC SHARRY  Μέλος της Επιτροπής